Süssmanns diskografi består av et titalls plateinnspillinger. I 2002 spilte hun inn musikk av Geirr Tveitt sammen med bl.a. Håvard Gimse, som ble belønnet med en nominasjon ved Cannes Classical Awards og som høstet gode kritikker i utenlandsk presse, bl.a. ble innspillingen valgt som «Editor’s Choice» i musikktidsskriftet . Süssmann har spilt inn to soloplater: CD-en (russisk: lengsel; uttales «taská») på NMA (1995), der hun fremfører verk av Skrjabin og Rakhmaninov, og CD-en på CAvi (2016), der hun fremfører verk av Grieg, Mendelssohn og Brahms. Hun har spilt inn sanger og romanser med Solveig Kringlebotn (2007) og Ann-Helen Moen (2009). Og sammen med cellisten Tanja Tetzlaff har hun spilt inn tre CD-er med musikk for cello og piano: i 2009 med musikk av Sibelius, Grieg og Rakhmaninov, en CD med Brahms’ cellosonater i 2012 og Rautavaaras komplette musikk for cello og piano, utgitt på platemerket Ondine i 2018.